Godkendelse af friluftsstrategi og handlingsplan for 2015-16 
Sagsfremstilling 
140.                Godkendelse af friluftsstrategi og handlingsplan for 2015-16 - Åbent 
  
  
SAGENS INDHOLD 
Byrådet skal i denne sag tage endelig stilling til friluftsstrategi for Favrskov Kommune for 2015-18 efter endt høring. 
Ligeledes skal der tages stilling til friluftsstrategiens handlingsplan for 2015-16. 
  
Formålet med friluftsstrategien er at sætte retning for udviklingen af friluftslivet i de kommende år. Friluftsstrategien 
angiver tre indsatsområder: 
  
· Stier og forbindelser 
· Friluftsområder 
· Information og formidling. 
  
Friluftsstrategien spiller sammen med og supplerer Favrskov Kommunes øvrige politikker og planer på tværs af 
politikområder (Social og Sundhed, Teknik og Kultur og Børn og Skole). 
  
Et udkast til friluftsstrategi har været i høring i perioden 27. maj - 8. juli 2015.  Der er afgivet seks høringssvar. 
Høringssvarene og en sammenfatning af disse er vedlagt som bilag.  
  
Handlingsplanen beskriver konkrete indsatser og projekter, som i 2015 og 2016 skal påbegynde virkeliggørelsen af 
Favrskov Kommunes vision og friluftsstrategiens overordnede mål om at styrke sundheden, inspirere til 
friluftsaktiviteter og udvikle de rekreative muligheder. Handlingsplanen indeholder både forslag til faciliteter som 
f.eks. ny trampesti ved Norring, aktivitetsområde ved Naturværket i Hinnerup, beløb til infotavler og til aktiviteter i 
naturen.  
  
Handlingsplanen er dels udarbejdet ud fra friluftsstrategiens indsatsområder og dels på baggrund af de ideer og 
forslag, som under processen med at udarbejde friluftsstrategien er fremkommet fra borgere, foreninger og 
interesseorganisationer. 
  
I 2016 udarbejdes forslag til handlingsplan for 2017-18, der ligeledes forelægges for Byrådet. 
  
 
Byråd 
22. september 2015 
Sagsnr. 710-2012-
153533 
Dok.nr. 710-2015-
257133 
Sagsbehandler 
DPMETK 
  
Tidl. Politisk 
behandling 
BY, 26.5.15, pkt. 69 
Forventet sagsgang 
KF-U, ØK, BY 
Lovgrundlag 
  
VURDERING 
Teknik og Kultur vurderer, at høringssvarerne til friluftsstrategien generelt er positive. Høringssvarene omhandler 
primært forslag til ændringer af konkrete formuleringer og forslag til uddybninger til friluftsstrategien. Teknik og Kultur 
har så vidt muligt indarbejdet disse forslag til ændringer. Forslaget til friluftsstrategien vedlægges i to versioner. Dels 
som dokument med synlige ændringer og dels som politikken vil se ud, hvis Byrådet godkender ændringsforslagene 
i forlængelse af høringen. 
  
Høringsparterne viser stor interesse for den kommende handlingsplan og de afledte konkrete projekter. Flere 
høringsparter er kommet med anbefalinger og ønsker, som i videst udstrækning er inddraget i udarbejdelse af 
handlingsplanen.  
  
ØKONOMI 
Til udmøntning af friluftsstrategien er der i budget 2015-18 afsat en anlægspulje på 500.000 kr. i 2015. Beløbet er 
afsat under Kultur- og Fritidsudvalgets område. Puljen er tværgående og omfatter projekter inden for både sundhed, 
natur, miljø, plan, kultur, fritid mv.  
  
I forlængelse af budgetlægningen for 2016-19 vil der inden for de økonomiske rammer blive søgt en anlægsbevilling 
til aktiviteterne i 2016. Her vil der være en angivelse af, hvilke konkrete forslag, der forslås igangsat. Aktiviteterne i 
2015 og 2016 ses i sammenhæng og prioriteres i forbindelse med ansøgning om anlægsbevilling for 2016. 
  
INDDRAGELSE 
Udkast til friluftsstrategi var i høring fra 27. maj - 8. juli 2015 hos: 
· Organisationer inden for interesseområdet landbrug, natur og friluftsliv 
· Handicaprådet 
· Ældrerådet 
· Landsbyrådet 
· Biblioteker og kulturhuse 
· Folkeoplysningsudvalget  
· Favrskov Idrætssamvirke. 
  
Forud for høringsperioden har der har været afholdt en friluftsdag 15. juni 2014, hvor ca. 400 borgere viste stor 
interesse og kom med en række forslag til værdier, ønsker og mål. 
  
I høringsperioden inviterede Teknik og Kultur til borgermøde, som blev aflyst på grund af ganske få tilmeldinger.  
  
Yderligere har der været afholdt tre arrangementer i kulturhusene, møde med Grønt Råd samt interviews med en 
gruppe elever på 10. klassecenteret i Hammel og Den jydske Haandværkerskole i Hadsten. 
  
Herudover har borgerne haft mulighed for at komme med deres bidrag gennem en spørgeskemaundersøgelse og 
facebook-gruppen ”[adresse]”. 
  
INDSTILLING 
Direktøren for Teknik og Kultur indstiller til Byrådet: 
  
1.   At godkende udkast til friluftsstrategi 2015-18. 
2.   At godkende handlingsplan 2015-16. 
3.   At godkende en anlægsbevilling på 500.000 kr. i 2015 til initiativer i forlængelse af friluftsstrategien. 
4.   At finansiere anlægsudgiften af det afsatte beløb på 500.000 i budget 2015-18. 
  
BESLUTNING  
  
Kultur- og Fritidsudvalget, 8. september 2015: 
Fraværende: Herman Mikkelsen 
  
Indstilles godkendt. 
  
Økonomiudvalget, 15. september 2015: 
Fraværende: Britt Bertelsen 
  
Indstilles godkendt. 
  
Bilag 
  
  
  
  
Byråd, 22. september 2015: 
Fraværende: Jean Carlsen, Britt Bertelsen 
  
Godkendt. 
Friluftsstrategi - Med synlige ændringer efter endt 
høring 
710-2015-173215 
Høringssvar til friluftsstrategi for [adresse] 
Kommune 
710-2015-229307 
Friluftsstrategi - Med grafisk opsætning 
710-2015-190249 
Opsamling på høringssvar vedr. udkast til 
friluftsstrategi 
710-2015-172537 
Udkast til friluftsstrategiens handlingsplan 2015-
16 
710-2015-232625 
